Document ID: 32008R0260

UREDBA KOMISIJE (ES) št. 260/2008
z dne 18. marca 2008
o spremembi Uredbe Evropskega parlamenta in Sveta (ES) št. 396/2005 z določitvijo Priloge VII, ki navaja kombinacije aktivne snovi/živila, za katere velja odstopanje glede tretiranja s fumigantom po spravilu pridelka
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti drugega pododstavka člena 18(3) Uredbe,
ob upoštevanju naslednjega:
(1)
Več držav članic je Komisijo opozorilo na potrebo po odstopanju od mejnih vrednosti ostankov iz prilog II in III, pri tem pa navedlo kulture in pesticide, za katere je potrebno odstopanje. Takšno odstopanje mora državam članicam omogočiti, da za tretiranje s fumigantom po spravilu pridelka na svojem ozemlju dovolijo vrednosti ostankov za aktivne snovi, ki presegajo vrednosti iz navedenih prilog, da se preprečijo motnje v trgovini v zvezi s skladiščenimi živili, ki so bila po spravilu pridelka tretirana s fumiganti.
(2)
Uredbo (ES) št. 396/2005 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Besedilo iz Priloge k tej uredbi se doda k Uredbi (ES) št. 396/2005 kot Priloga VII.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. marca 2008

Labels: 15
6